**7. Az alábbi feladat a XVIII-XIX. századi magyar rendi állammal kapcsolatos.**

**Válaszoljon a kérdésekre a források és ismeretei alapján!**





*A magyarországi törvényhozás, kormányzás és igazságszolgáltatás rendszere a XVIII.*

*században*

„Magyarországon szokás szerint negyedévenként valamennyi megye nemesei

összegyűltek. Ilyen alkalmakkor a kormány valamennyi rendelkezését az egybegyűlt

testület elé bocsátották, hogy bármilyen törvénytelenség esetén azt gravámenként,

sérelemként az országgyűléshez továbbíthassák. A megyegyűlések alkalmával az

országgyűlésre küldött követek utasításait is előkészítették, minthogy

Magyarországon a korábbi reformok értelmében az országgyűlési tagok szó szerint

meghatalmazott követek […] Az alispán minden esetben a megye számszerű

adatainak értékelésével nyitotta meg az ülést, beszámolt a kiadásokról, bevételekről,

az utak, a börtönök, az elintézetlen perek állásáról, a tervezett intézkedésekről s az

élelem áráról stb.” *(Pulszky Terézia emlékiratai; 1850, London)*

**a) Fogalmazza meg, miben tér el a modern országgyűlési képviselő felhatalmazása a**

**reformkori követétől!** (1 pont**)**

…………………………………………………………………………………………………...

…………………………………………………………………………………………………..

**b) Nevezze meg, ki vezette a vármegyei gyűléseket!** (0,5 pont)………………………………

**c) Nevezzen meg két – a magyar országgyűléssel, illetve a törvényalkotás menetével**

**kapcsolatos – uralkodói jogkört!** (Elemenként 0,5 pont.)

…………………………………………………………………………………………………..

…………………………………………………………………………………………………..

**d) Nevezze meg, hogy a kétkamarás országgyűlés melyik táblája játszott fontosabb**

**szerepet a reformkorban a törvényjavaslatok kidolgozásában!** (0,5 pont)

…………………………………………………………………………………………………..

**Megoldás**

**7. Rendi országgyűlések és a megyerendszer (Összesen 3 pont.)**

**a)** A modern országgyűlési képviselő a saját véleményét képviseli az országgyűlésen. *vagy* A

reformkori megyék által megválasztott országgyűlési követek ún. kötött mandátummal

rendelkezte. *vagy* A reformkori megyék által megválasztott országgyűlési követek megyei

utasítás alapján szavaztak. *(Minden egyéb, hasonló értelmű válasz elfogadható.)* (1 pont)

**b)** alispán (0,5 pont)

**c)** Pl. összehívja az országgyűlést; berekeszti/feloszlatja/bezárja az országgyűlést; elhalasztja

az országgyűlést; szentesíti a törvényeket; visszautasítja a törvényeket; királyi előadásokban

törvényeket kezdeményez; leiratban közli az álláspontját. (Elemenként 0,5 pont.)

**d)** alsó(tábla) *(Az alsóház nem fogadható el.)* (0,5 pont)